Grikpėdžių Broniaus Nainio pagrindinė mokykla

Pakruojo rajono Grikpėdžių Broniaus Nainio pagrindinė mokykla – buvusi dieninė, savarankiško mokymosi bendrojo lavinimo mokykla Pakruojo raj., Grikpėdžiuose, veikusi 1920–2008 m., vykdžiusi priešmokyklinio, pradinio, pagrindinio ir papildomo ugdymo programas lietuvių kalba. Įstaigos kodas 190065461. Steigėjas Pakruojo rajono savivaldybės taryba.

 Istorija 

Gretimame Liesų kaime pirmoji mokykla apylinkių vaikams buvo atidaryta 1920 m., ją lankė trijų – Kriukų, Žeimelio ir Pašvitinio valsčių vaikai. 

1984 m. kolūkis Grikpėdžiuose pastatė naują mokyklą. 

2000 m. Grikpėdžių mokykla pavadinta kraštiečio, Pasaulio lietuvių bendruomenės pirmininko Broniaus Nainio vardu.Kraštiečio Broniaus Nainio fondas pakruojis.rvb.lt  

Mokykla buvo pastatyta ant B. Nainio tėvų namų žemės. B. Nainys nuo 1995 m. globojo Grikpėdžių mokyklą. Šalia mokyklos jis pastatė paminklą 1941–1945 m. žuvusiems kaimo žmonėms – savo broliui ir kaimynams. Moksleiviams buvo numegzti šalikai su mokyklos pavadinimu. B. Nainys mokyklai dovanojo naujas lentas, fotoaparatą, kompiuterių. Prie šių kompiuterių net pagyvenusios kaimo moterys išmoko kompiuterinio raštingumo pagrindų. Kalėdų ir kitų švenčių proga iš B. Nainio kiekvienas mokyklos vaikas gaudavo dovanėlę. Kasmet organizuojamam rašinių konkursui B. Nainys ir jo dukrų šeimos skirdavo po 2000 litų. Šie pinigai būdavo išdalijami mokyklos mokinukams, kurie noriai rašydavo rašinius lietuvių ir anglų kalbomis.Rita Žadeikytė. Mokykla išnyko prieš rugsėjo 1-ąją. Šiaulių kraštas, 2011-10-05 d.

2008 m. rugsėjo 1 d. Grikpėdžių Broniaus Nainio pagrindinė mokykla prijungta prie Žeimelio vidurinės mokyklos, tapo Žeimelio vidurinės mokyklos Grikpėdžių Broniaus Nainio filialu.SPRENDIMAS DĖL GRIKPĖDŽIŲ BRONIAUS NAINIO PAGRINDINĖS MOKYKLOS IR ŽEIMELIO VIDURINĖS MOKYKLOS REORGANIZAVIMO pakruojis.lt 2009-05-28, Nr. T-155Pakruojo r. Žeimelio vidurinės mokyklos Grikpėdžių Broniaus Nainio filialas aikos.smm.lt

2011 m. rugsėjo mėn. Grikpėdžių Broniaus Nainio filialas uždarytas. Mokykloje dirbo 23 žmonės, mokėsi beveik 60 kaimo vaikų.Uždaryta Broniaus Nainio mokykla 2011/10/06

 Direktoriai 
 Rima Leimontienė;
 2006 m. Alina Jokimčienė.

 Šaltiniai 

Kategorija:Buvusios Pakruojo rajono savivaldybės mokyklos